Fredag blev der lagt nye tæpper på gulvet i Aalborg Konges & Kultur Center. Eller, helt nye var de nu ikke. Tæppeflisernes bagside er nemlig lavet af genbrugte plastikflasker og tæppegarnet af brugte fiskenet. Det er fundamentet på 1.750 kvm, det vil sige den underste etage i AKKC, som skiftes ud. -	Det passer jo godt. Vi har Europas største fiskerimesse, og plastikflaskerne kunne være genbrug fra de Egekilde-flasker, som vi har til at stå til kongresserne i salen, siger Nicolaj Holm, der er direktør i AKKC. Tæpperne bliver skiftet efter, at AKKC har lavet en aftale med Ege Carpets. Et brand, som både i Danmark og internationalt er kendt for deres fokuserede og årelange arbejde for at gøre virksomhederne og deres produkter bæredygtige. Det er et sponsorat med Ege Carpets, der har gjort det hele muligt. -	Det handler om helt almindelig nordjysk fornuft, og så handler det om at tage ansvar. Og den her indstilling har vi i AKKC haft, siden vi blev bygget. Og vi har den stadig, siger direktøren.
Aalborg Kongres & Kultur Center har indgået et samarbejde Ege Carpets, der gør at de sætter ekstra fokus på bæredygtighed. I første omgang er det tæpperne, som skiftes ud.